**Tlačová informácia**

**zo zasadnutia Rady pre vysielanie a retransmisiu, ktoré sa konalo dňa 14. 1. 2019 v sídle Rady pre vysielanie a retransmisiu**

Na dnešnom zasadnutí Rada pre vysielanie a retransmisiu:

* **udelila licenciu** na lokálne digitálne vysielanie televíznej programovej služby HEMEU spoločnosti   
  K T R, s.r.o.;
* **odňala licencie** spoločnosti IN TV s.r.o. (programová služba IN TV) z dôvodu porušenia § 54 ods. 1 písm. c) ZVR. a § 31 ods. 2 písm. a) zákona o digitálnom vysielaní - uskutočnenie prevodu na základnom imaní alebo podielu na hlasovacích právach vysielateľa s licenciou v rozsahu prevyšujúcom 55 % celkovej hodnoty základného imania alebo hlasovacích práv vysielateľa s licenciou počas trvania platnosti licencie a bez predchádzajúceho súhlasu Rady s takým prevodom;
* **uložila sankciu – pokutu 6 638 eur** vysielateľovi Rozhlas a televízia Slovenska (programová služba Dvojka) za porušenie § 35 ods. 2 ZVR (zaraďovanie reklamných šotov iba medzi jednotlivé časti podujatia alebo počas prestávok v ňom) v súvislosti s vysielaním priameho prenosu športového podujatia, futbalového zápasu *FIFA MS 2018* *Španielsko - Rusko* dňa 1. 7. 2018;
* **uznala za neopodstatnené** 7 sťažnosti resp. ich časti.

Všetky uznesenia prijaté dňa 14. 1. 2019 budú zverejnené v zápisnici zo zasadnutia na webovej stránke Rady.

Kontakt pre médiá:

Mgr. Ivana Furjelová

hovorkyňa

Rada pre vysielanie a retransmisiu

mobil: +421 918 696 286

tel.: +421 2 20 90 65 03

mail: [ivana.furjelova@rvr.sk](mailto:ivana.furjelova@rvr.sk)